REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA  BELICA
Dr.Ljudevita Gaja 21, 40 319 Belica
Tel: 040/845-220
KLASA:    112-02/26-01/9
URBROJ:  2109-112-26-1
Belica,          18.9.2026.g. 

Na temelju projekta „ŠKOLE JEDNAKIH MOGUĆNOSTI“  u Međimurskoj županiji i temeljem Sporazuma o sufinanciranju rada pomoćnika u nastavi u školskoj godini 2026./2027. sklopljenog između Međimurske županije, Općine Belica i OŠ Belica, Zakona o osobnoj asistenciji (NN 71/23, 154/25, 157/25), te Pravilnika o pomoćnicima u nastavi i stručnim komunikacijskim posrednicima (NN 85/24), Osnovna škola Belica raspisuje 

JAVNI POZIV

za pomoćnike/pomoćnice u nastavi:
- pomoćnik /pomoćnica u nastavi učeniku  s teškoćama u razrednoj nastavi, 
4 izvršitelja/ice, nepuno radno vrijeme –  25 sati tjedno, na određeno radno vrijeme 
(od 30.10.2026. do 31.8.2027.g.)
-pomoćnik/pomoćnica u nastavi učeniku s teškoćama u predmetnoj nastavi,

1 izvršitelj/ica, nepuno radno vrijeme – 30 sati tjedno, na određeno radno vrijeme

(od 30.10.2026. do 31.8.2027.g.)

Uvjeti za pomoćnika u nastavi propisani čl. 21. Zakona o osobnoj asistenciji (NN 71/2023,154/25,157/25):

· pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a;

· iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi ako je do dana stupanja na snagu Zakona o osobnoj asistenciji završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane Zakonom o osobnoj asistenciji;

· iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završene najmanje razine obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;

· pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
Ostali uvjeti:

· da se protiv kandidata ne vodi kazneni postupak ili da nije pravomoćno osuđen za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi (NN NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17,68/18, 98/19, 64/20, 151/22, 155/23, 156/23).

 

Osobe koje nemaju završenu edukaciju za poslove pomoćnika u nastavi učenicima s teškoćama u razvoju trebaju prije početka rada s učenikom biti educirane kroz pohađanje programa u minimalnom trajanju od 20 sati prema definiranim elementima programa. Navedena edukacija nije uvjet za zapošljavanje, no ako kandidat posjeduje dokaz o završenoj edukaciju, mora ga priložiti uz prijavu.

Uz pismenu prijavu na javni poziv kandidati moraju priložiti: životopis, svjedodžbu/diplomu o stečenoj stručnoj spremi, domovnicu ili dokaz o državljanstvu, uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja), dokaz  o završenoj edukaciji, elektronički zapis ili dokaz o evidentiranom radnom stažu  u matičnoj evidenciji Hrvatskog zavoda za mirovinsko osiguranje. Svi dokumenti dostavljaju se u neovjerenim preslikama uz obvezu kandidata da nakon izbora, a prije potpisivanja ugovora o radu, dostave izvornike isprave ili ovjerene preslike.
Osoba koja se poziva na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48.  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužna je  u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a  ima prednost u odnosu na ostale kandidate samo pod jednakim uvjetima. Osoba koja ostvaruje pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21), uz prijavu na javni poziv dužna je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. Poveznica  na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti. 

Osoba koja ostvaruje pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na javni poziv dužna je pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata
Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti.
Rok za podnošenje prijava je 8 dana od dana objave javnog poziva neposredno ili poštom na adresu škole: Osnovna škola Belica, Dr.Ljudevita Gaja 21, 40 319 Belica, s naznakom „za javni poziv – pomoćnik/ice u nastavi“.
Javni poziv je otvoren od  18.09. 2026.g. do  28.09.2026. godine. Na javni poziv se mogu javiti osobe oba spola. Nepotpune i nepravovremene prijave neće se razmatrati. Prijavom na javni poziv pristajete na obradu i korištenje osobnih podataka za potrebe provedbe procesa zapošljavanja kojeg provodi OŠ Belica.
O rezultatima izbora prijavljeni kandidati bit će obaviješteni u zakonskom roku putem web stranice škole.  

